pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.พิพัฒน์ ร่วมกิจกรรม Music by the Sea @ Rayong
วันอังคารที่ 11 สิงหาคม 2563
รมต.พิพัฒน์ ร่วมกิจกรรม Music by the Sea @ Rayong
Music by the Sea @ Rayong เป็นการแสดงดนตรีที่เน้นการจัดงานในแบบวิถีปกติใหม่ โดยเน้นมาตราการด้านสุขอนามัยและการจํากัดจํานวนผู้เข้าร่วมงานฯ ภายในงานประกอบด้วย การแสดงดนตรีจาก เบน ชลาทิศ  ตู่ ภพธร  เอิ๊ต ภัทรวี  แว่นใหญ่ x Mon Monik
วันที่ 8 สิงหาคม 2563 (18.30 น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา นายสุรศักดิ์ เจริญศิริโชติ ผู้ว่าราชการจังหวัดระยอง นพ.บัญชา ค้าของ รองอธิบดีกรมอนามัย นางสาวฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย ร่วมกิจกรรมพร้อมชวนเที่ยวพักผ่อนสุดสัปดาห์ ฟังเพลงสบายๆ และชิมอาหารอร่อยริมหาดแหลมเจริญ ในงานMusic by the Sea @ Rayongอําเภอเมืองระยอง จังหวัดระยอง ในวันที่ 8-9 สิงหาคม 2563 พร้อมชิมอาหารเด็ดจากร้านดัง เพื่อสร้างบรรยากาศการท่องเที่ยวให้คึกคักและเสริมความเชื่อมั่นให้แก่นักท่องเที่ยว ให้ความสําคัญการจัดกิจกรรมในรูปแบบวิถีปกติใหม่ ภายใต้มาตรการข้อกําหนดของกระทรวงสาธารณสุขและมาตรฐานSHA
โดยงานMusic by the Sea @ Rayongเป็นการแสดงดนตรีที่เน้นการจัดงานในแบบวิถีปกติใหม่ โดยเน้นมาตราการด้านสุขอนามัยและการจํากัดจํานวนผู้เข้าร่วมงานฯ ภายในงานประกอบด้วย การแสดงดนตรีจาก เบน ชลาทิศตู่ ภพธรเอิ๊ต ภัทรวีแว่นใหญ่x Mon Monikและวงดนตรีของจังหวัดระยองนอกจากนี้ ยังมีการจําหน่ายอาหารถิ่นอร่อยเด็ดจากร้านอาหารดังที่ห้ามพลาดมากมายอีกด้วย
การจัดงานในครั้งนี้ ททท. ให้ความสําคัญกับมาตรการด้านสุขอนามัย จึงวางแนวทางการปฏิบัติและดูแลผู้เข้าร่วมงานเพื่อให้เกิดความเชื่อมั่นและความปลอดภัย โดยเน้นมาตรการรักษาระยะห่างโดยจํากัดจํานวนผู้เข้าชมให้เหมาะสมกับพื้นที่การจัดงาน ทั้งนี้ ผู้ที่สนใจต้องสํารองสิทธิ์เข้างานล่วงหน้าทางแอปพลิเคชั่นคิวคิว (QueQ)วันละ 500 สิทธิ์ โดยยังมีสิทธิ์เข้าร่วมงานโดยไม่ต้องสํารองสิทธิ์ล่วงหน้าอีกวันละ 500 คน (การเข้าชมโซนการแสดงดนตรีจํากัด 500 คน)ทั้งนี้ สามารถติดตามรายละเอียดเพิ่มเติมได้ที่www.thailandfestival.orgหรือ โทร. 1672 เพื่อนร่วมทาง
รัฐบาลไทย-ข่าวทำเนียบรัฐบาล-ประเทศไทย อภิปรายหลักประกันสุขภาพที่สหประชาชาติ เน้นย้ำ “สุขภาพคือการลงทุน”
วันอังคารที่ 24 กันยายน 2562
ประเทศไทย อภิปรายหลักประกันสุขภาพที่สหประชาชาติ เน้นย้ํา “สุขภาพคือการลงทุน”
กระทรวงสาธารณสุขไทย ร่วมอภิปรายประชุมระดับสูงหลักประกันสุขภาพถ้วนหน้าที่สหประชาชาติ เผยไทยประสบความสําเร็จด้วยการเปลี่ยนกระบวนทัศน์ใหม่ “สุขภาพคือการลงทุน” มุ่งเน้นการเข้าถึงสิทธิของประชากร และมีระบบกํากับที่เข้มแข็งและมีส่วนร่วม เพื่อให้เกิดธรรมาภิบาล
นายแพทย์สําเริง แหยงกระโทก ผู้ช่วยรัฐมนตรีว่าการกระทรวงสาธารณสุข ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้ร่วมอภิปรายการประชุมระดับสูงว่าด้วยหลักประกันสุขภาพถ้วนหน้า (High-level Meeting on Universal Health Coverage – UHC) ณ ห้องประชุมคณะมนตรีเศรษฐกิจและสังคมแห่งสหประชาชาติ (ECOSOC Chamber) สํานักงานใหญ่สหประชาชาติ นครนิวยอร์ก สหรัฐอเมริกา เมื่อวันที่ 23 กันยายน 2562 โดยมีนพ.ศุภกิจ ศิริลักษณ์ รองปลัดกระทรวงสาธารณสุข นพ.สุวิทย์ วิบุลผลประเสริฐ กรรมการหลักประกันสุขภาพแห่งชาติ และ นพ.จเด็จ ธรรมธัชอารี รองเลขาธิการสํานักงานหลักประกันสุขภาพแห่งชาติ (สปสช.) ร่วมการประชุม
นายแพทย์สําเริงกล่าวว่า ได้เข้าร่วมอภิปรายใน 2 หัวข้อ คือ หลักประกันสุขภาพถ้วนหน้าในฐานะผู้ผลักดันความเท่าเทียม การพัฒนาอย่างทั่วถึง ซึ่งประเทศไทยได้เปลี่ยนกระบวนทัศน์ใหม่ จากความเชื่อเดิมที่ว่า สุขภาพคือค่าใช้จ่าย มาเป็นสุขภาพคือการลงทุน โดยเริ่มจากประชากรกลุ่มชายขอบและเปราะบาง ทําให้หลักประกันสุขภาพของไทยจึงเริ่มจากประชากรที่มีรายได้น้อยก่อนในปี 2518 และขยายมายังกลุ่มแรงงานในระบบด้วยระบบประกันสังคมในปี 2533 ก่อนจะบรรลุหลักประกันสุขภาพได้อย่างถ้วนหน้าในปี 2545 โดยมีวิสัยทัศน์ ทุกคนบนผืนแผ่นดินไทยสามารถเข้าถึงบริการสาธารณสุขที่จําเป็นโดยไม่มีอุปสรรคด้านการเงินมาขวางกั้น
สําหรับหัวข้อการส่งเสริมการมีส่วนร่วมของทุกภาคส่วนและผู้มีส่วนได้เสียในการลงทุนเพื่อบรรลุหลักประกันสุขภาพถ้วนหน้านั้น ประเทศไทย มีระบบการกํากับดูแลหลักประกันสุขภาพถ้วนหน้า โดยคณะกรรมการหลักประกันสุขภาพแห่งชาติ 30 คน ประกอบด้วยตัวแทนร่วมจากกลุ่มผู้มีส่วนได้เสียจากหลายภาคส่วน ทั้งภาคประชาสังคม (เป็นสตรี 4 ใน 5 คน) ผู้ให้บริการสาธารณสุข องค์กรปกครองส่วนท้องถิ่น อดีตข้าราชการ และผู้เชี่ยวชาญอิสระ ร่วมกันกํากับดูแลแบบเข้มแข็งและมีส่วน ทําให้เกิดธรรมาภิบาล ความโปร่งใส ความรับผิดรับชอบ หลักนิติธรรม ความเป็นธรรมและความเพียงพอ
นายแพทย์สําเริงกล่าวต่อว่า ได้หารือทวิภาคีนายแพทย์ซเวลลินิ แอล มไคซ์ (Dr.Zwelini L Mkhize) รัฐมนตรีว่าการกระทรวงสาธารณสุขประเทศแอฟริกาใต้ เกี่ยวกับความร่วมมือพัฒนาหลักประกันสุขภาพระหว่างประเทศ โดยแอฟริกาใต้ต้องการเรียนรู้บทเรียนการสร้างหลักประกันสุขภาพถ้วนหน้าของไทยที่ประสบความสําเร็จและเป็นต้นแบบสาธารณสุขของโลกซึ่งปัจจุบันประเทศไทยเป็นที่ปรึกษาการสร้างหลักประกันสุขภาพถ้วนหน้าให้กับหลายประเทศ ล่าสุดคือสาธารณรัฐเคนยา
**************************************** 24 กันยายน 2562
รัฐบาลไทย-ข่าวทำเนียบรัฐบาล-ก.แรงงาน รุกสถานประกอบการส่งเสริมสุขภาพผู้ประกันตน จ.พระนครศรีอยุธยา ในวิถี New Normal
วันพฤหัสบดีที่ 23 กรกฎาคม 2563
ก.แรงงาน รุกสถานประกอบการส่งเสริมสุขภาพผู้ประกันตน จ.พระนครศรีอยุธยา ในวิถี New Normal
รองปลัดกระทรวงแรงงาน เปิดโครงการส่งเสริมสุขภาพและป้องกันโรคเชิงรุกในสถานประกอบการ สู่นิคมอุตสาหกรรมขนาดใหญ่ “Healthy Thailand ผู้ประกันตนสุขภาพดี  ตามฐานวิถีชีวิตใหม่”
วันที่ 23 กรกฎาคม 2563 นางเธียรรัตน์ นะวะมะวัฒน์ รองปลัดกระทรวงแรงงาน เป็นประธานในพิธีเปิดโครงการส่งเสริมสุขภาพและป้องกันโรคเชิงรุกในสถานประกอบการสู่นิคมอุตสาหกรรมขนาดใหญ่ “Healthy Thailand ผู้ประกันตนสุขภาพดี ตามฐานวิถีชีวิตใหม่” โดยมี นางสาวบุปผา เรืองสุด รองเลขาธิการสํานักงานประกันสังคม กล่าวรายงาน ณ บริษัท เม็กเท็ค แมนูเฟ็คเจอริ่ง คอร์ปอเรชั่น (ประเทศไทย) จํากัด จังหวัดพระนครศรีอยุธยา โดยรองปลัดกระทรวงแรงงาน กล่าวว่า การมีสุขภาพที่ดี ทั้งสุขภาพกายและสุขภาพใจเป็นสิ่งสําคัญและจําเป็นสําหรับมนุษย์ทุกคน ซึ่งจะเห็นได้ว่า ผู้คนต่างให้ความสําคัญกับการดูแลและใส่ใจสุขภาพร่างกายของตนเองมากขึ้น ทั้งเรื่องอาหารการกิน การออกกําลังกาย การมีอารมณ์แจ่มใส และการพักผ่อนที่เพียงพอซึ่งทั้งหมดที่กล่าวมานี้เป็นส่วนสําคัญที่จะทําให้มนุษย์มีคุณภาพชีวิตที่ดีขึ้น
นางเธียรรัตน์ กล่าวต่อว่า กระทรวงแรงงาน มีภารกิจในการดูแลคุณภาพชีวิตกําลังแรงงานกว่า 38.5 ล้านคน ซึ่งประกอบไปด้วยแรงงานในระบบและนอกระบบในจํานวนนี้มีผู้ประกันตนในระบบประกันสังคมมากถึง 16.29 ล้านคน สุขภาพที่ดีของคนทํางานในสถานประกอบการ ถือเป็นเรื่องที่กระทรวงแรงงานให้ความสําคัญอย่างยิ่ง ฉะนั้นการที่นายจ้าง ลูกจ้างและทุกฝ่ายที่เกี่ยวข้องให้ความสําคัญต่อการดําเนินกิจกรรมด้านสุขภาพภายในสถานประกอบการ จึงถือว่าเป็นสิ่งที่เป็นประโยชน์ต่อตัวแรงงาน นายจ้างและสถานประกอบเอง เพราะนอกจากจะทําให้คนทํางานมีสุขภาพร่างกายและคุณภาพชีวิตที่ดี ประหยัดค่าใช้จ่ายในการรักษาพยาบาลแล้ว ยังสามารถทําให้มีผลการปฏิบัติงานที่มีประสิทธิภาพ และในที่สุดจะทําให้ผลการประกอบการของสถานประกอบการเติบโตขึ้น โดยเฉพาะอย่างยิ่งขณะนี้เรากําลังอยู่ในช่วงก้าวผ่านวิกฤติโควิด – 19 พวกเราทุกคนต้องปรับเปลี่ยนการใช้ชีวิตเป็นวิถีชีวิตปกติใหม่ (New Normal) รวมทั้งการปรับสภาพแวดล้อม และสร้างความปลอดภัยในสถานประกอบการ
นอกจากนี้ ภายในงาน ยังมีการตรวจสุขภาพผู้ประกันตน การจัดนิทรรศการด้านการฝึกอาชีพ ด้านการแพทย์ การฟื้นฟู การจัดนิทรรศการด้านความปลอดภัยในการทํางาน การจัดกิจกรรมหน่วยงานในสังกัดกระทรวงแรงงานอีกด้วย
+++++++++++++++++++
กองเผยแพร่และประชาสัมพันธ์
23 กรกฎาคม 2563
รัฐบาลไทย-ข่าวทำเนียบรัฐบาล-ปมท. เป็นประธานในพิธีบำเพ็ญกุศลทอดผ้าป่าสามัคคีมูลนิธิภูมิพโลภิกขุ ประจำปี 2561 ณ พระอุโบสถวัดสระเกศ ราชวรมหาวิหาร กรุงเทพมหานคร
วันพฤหัสบดีที่ 26 เมษายน 2561
ปมท. เป็นประธานในพิธีบําเพ็ญกุศลทอดผ้าป่าสามัคคีมูลนิธิภูมิพโลภิกขุ ประจําปี 2561 ณ พระอุโบสถวัดสระเกศ ราชวรมหาวิหาร กรุงเทพมหานคร
ปมท. เป็นประธานในพิธีบําเพ็ญกุศลทอดผ้าป่าสามัคคีมูลนิธิภูมิพโลภิกขุ ประจําปี 2561 ณ พระอุโบสถวัดสระเกศ ราชวรมหาวิหาร กรุงเทพมหานคร
วันนี้ (26 เม.ย. 61) เวลา 10.00 น.นายฉัตรชัย พรหมเลิศ ปลัดกระทรวงมหาดไทย เป็นประธานในพิธีบําเพ็ญกุศลทอดผ้าป่าสามัคคีมูลนิธิภูมิพโลภิกขุ ณ พระอุโบสถวัดสระเกศ ราชวรมหาวิหาร กรุงเทพมหานครโดยมีคณะผู้บริหาร ข้าราชการหน่วยงานในสังกัดกระทรวงมหาดไทย และพุทธศาสนิกชน ตลอดจนประชาชนผู้มีจิตศรัทธา เข้าร่วมในพิธีฯ
สําหรับการจัดงานในครั้งนี้ สืบเนื่องจาก มูลนิธิภูมิพโลภิกขุ ได้กําหนดให้มีการจัดงานบําเพ็ญกุศลทอดผ้าป่าสามัคคีขึ้น เพื่อหารายได้สมทบทุนในการสร้างพระคัมภีร์ฉบับภูมิพโลภิกขุ ซึ่งเป็นโครงการแปลพระคัมภีร์อธิบายขยายความในพระไตรปิฎก จากคัมภีร์ใบลานภาษาบาลีอักษรขอมเป็นไทย เพื่อธํารงและสืบทอดพระพุทธศาสนา ถวายเป็นพุทธบูชา และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยดําเนินมาอย่างต่อเนื่อง ตามกระแสพระราชดํารัสของพระบาทสมเด็จพระปรมินทรมหาภูมิพลอดุลยเดช บรมนาถบพิตร (รัชกาลที่ 9) ความว่า“...ขอให้ทําต่อไป อย่าหยุดเสีย เป็นการช่วยให้คนเข้าถึงธรรม...”
ปัจจุบันมูลนิธิภูมิพโลภิกขุ ได้สร้างพระคัมภีร์ฉบับภูมิพโลภิกขุ เสร็จแล้วจํานวน 152 คัมภีร์ และยังมีพระคัมภีร์ที่รอดําเนินการตามโครงการฯ อีกกว่า 300 คัมภีร์ ซึ่งในรอบปี พ.ศ.2559-2560 ที่ผ่านมา มูลนิธิฯ ได้นําพระคัมภีร์ที่สร้างเสร็จแล้วไปถวายวัดและสถาบันที่มีการเรียนการสอนพระปริยัติธรรม/บาลี รวมทั้งหอสมุดสําคัญๆ ทั้งในและต่างประเทศ จํานวน 218 แห่ง รวม 13,776 พระคัมภีร์ เป็นมูลค่า 3,105,749 บาท เพื่อให้พระภิกษุสงฆ์ สามเณร พุทธศาสนิกชน และผู้สนใจ ได้ศึกษาค้นคว้าเข้าถึงพระธรรมวินัย ตามกระแสพระราชดํารัสฯ ซึ่งงานมหากุศลครั้งนี้ดําเนินด้วยเงินบริจาคจากผู้มีจิตศรัทธาทั้งสิ้น.
ครั้งที่90/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รัฐบาลร่วมใจทุกภาคส่วน ลดความแตกแยกในสังคม มีส่วนร่วมปฏิรูปประเทศ
วันศุกร์ที่ 26 พฤษภาคม 2560
รัฐบาลร่วมใจทุกภาคส่วน ลดความแตกแยกในสังคม มีส่วนร่วมปฏิรูปประเทศ
กฎหมายประกอบรัฐธรรมนูญที่รัฐบาลกําลังเร่งรัดจัดทํา จะเป็นกลไกสําคัญในการปฏิรูปประเทศอย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งจัดทํากฎหมายประกอบรัฐธรรมนูญ พ.ศ.2560 ซึ่งเป็นหนึ่งในกลไกสําคัญในการปฏิรูปประเทศ ทั้งในด้านกระบวนการยุติธรรมทางการเมือง สิทธิเสรีภาพ สิทธิมนุษยชน ความร่วมมือแบบประชารัฐในทุกมิติ การป้องกันและปราบปรามทุจริต การปฏิรูปการศึกษา และการแก้ไขปัญหาเศรษฐกิจและสังคม ซึ่งล้วนแล้วแต่เป็นเรื่องสําคัญที่ต้องดําเนินการ เพื่อสร้างความเปลี่ยนแปลงอย่างเป็นรูปธรรมและก่อให้เกิดความสมดุลในทุกด้าน อย่างไรก็ตาม กฎหมายประกอบรัฐธรรมนูญ แนวทางการปฏิรูป และยุทธศาสตร์ชาติจะบรรลุผลตรงตามความมุ่งหมายของทุกคน จําเป็นต้องอาศัยความร่วมมือจากทุกฝ่าย ที่จะช่วยกันนําพาประเทศให้ก้าวข้ามความขัดแย้ง โดยคํานึงถึงผลประโยชน์ของส่วนรวมเป็นสําคัญ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ดึงซิสโก้-ไมโครซอฟท์ลงทุนไทยเพิ่ม
วันพุธที่ 29 มกราคม 2563
ดีอีเอส ดึงซิสโก้-ไมโครซอฟท์ลงทุนไทยเพิ่ม
ดีอีเอส ดึงซิสโก้-ไมโครซอฟท์ลงทุนไทยเพิ่ม
“พุทธิพงษ์ ปุณณกันต์” รมว.ดีอีเอส เผยซิสโก้ เลือกไทยตั้งศูนย์ Co-Innovation Center แห่งแรกในเอเชีย หนุนพัฒนาศักยภาพคนด้านไซเบอร์ซิเคียวริตี้ ขณะที่ ไมโครซอฟท์ พร้อมลงนามเอ็มโอยูเร็วๆ นี้ จัดตั้ง AI/IoT Insider Lab ใน Thailand Digital Valley พื้นที่โครงการอีอีซี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า จากการเข้าพบและหารือกับผู้บริหารระดับสูงของบริษัทไอทีระดับโลกหลายราย ระหว่างการเดินทางไปโรดโชว์ที่สหรัฐอเมริกา ระหว่างวันที่ 14-22 มกราคมที่ผ่านมา ได้รับคํายืนยันจากและบริษัท ซิสโก้ ซิสเต็มส์ จํากัด และบริษัท ไมโครซอฟท์ ที่จะขยายการลงทุนในประเทศไทยเพิ่มเติม
โดยบริษัท ซิสโก้ สรุปเลือกประเทศไทย เป็นสถานที่จัดตั้งศูนย์ Cisco Co-Innovation แห่งแรกในเอเชีย เนื่องจากเห็นความพร้อมของประเทศไทยที่มีการประกาศและบังคับใช้ พ.ร.บ. การรักษาความมั่นคงปลอดภัยไซเบอร์แล้ว ศูนย์แห่งนี้จะมุ่งการฝึกอบรมบุคลากรที่มีหน้าที่ดูแลด้านระบบไซเบอร์ซีเคียวริตี้ของหน่วยงานและองค์กรต่างๆ โดยเฉพาะในส่วนที่เกี่ยวข้องกับโครงสร้างพื้นฐานสําคัญทางสารสนเทศ (CII) เพื่อสร้างและเพิ่มทักษะความเชี่ยวชาญให้กับบุคลากรสาขานี้ รวมทั้ง กระทรวงฯ อยู่ระหว่างเชิญชวนให้ซิสโก้ จัดตั้งศูนย์แห่งนี้ใน Thailand Digital Valley ในพื้นที่อีอีซีด้วย
นอกจากนี้ ในเร็วๆ นี้ ไมโครซอฟท์ บริษัทผู้พัฒนาซอฟต์แวร์อันดับหนึ่งของโลก และกระทรวงดิจิทัลฯ จะมีการลงนามเอ็มโอยูร่วมกัน เพื่อเข้ามาปักธงใน Thailand Digital Valley โดยจัดตั้ง AI/IoT Insider Lab ซึ่งเป็นโครงการที่ไมโครซอฟท์ตั้งขึ้นเพื่อสนับสนุนให้ผู้ประกอบการด้านเทคโนโลยีและนวัตกรรมดิจิทัล สามารถผลิตและนําสินค้าออกสู่ตลาดได้รวดเร็วขึ้น ช่วยหาช่องทางการตลาดและจับคู่ธุรกิจ ปัจจุบันมีลูกค้าที่เข้าร่วมโครงการไปแล้วกว่า 300 รายทั่วโลก
“ไมโครซอฟท์ เล็งเห็นถึงศักยภาพของไทยในการเป็นศูนย์กลางด้านเทคโนโลยีและนวัตกรรมดิจิทัลของอาเซียน เป็นประตูสู่ประเทศเพื่อนบ้าน (CLMV) มีความสนใจอย่างมากที่จะพิจารณาจัดตั้ง AI/IoT Lab ในประเทศไทย ร่วมพัฒนาบุคลากรและอุตสาหกรรมดิจิทัล เป็นประโยชน์ต่อกลุ่มผู้ประกอบการเทคโนโลยีและนวัตกรรมดิจิทัลของไทยอย่างเต็มที่” รมว.ดิจิทัลฯ กล่าว
ทั้งนี้ กระทรวงฯ ยังมีแนวคิดที่จะนําโปรแกรมระบบบริหารจัดการเมืองอัจฉริยะ ซึ่งไมโครซอฟท์มีอยู่ เข้ามาช่วยสนับสนุนการออกแบบโครงการที่ประเทศไทย เตรียมพัฒนาพื้นที่ขนาดใหญ่ภายใต้อีอีซี ขึ้นเป็นเมืองอัจฉริยะ จุดเด่นคือ เป็นการสร้างเมืองสมาร์ทซิตี้ใหม่ขึ้นมาทั้งเมือง ไม่ใช่เป็นการนําเมืองเก่ามาทําใหม่ให้เป็นสมาร์ทซิตี้
*****************
รัฐบาลไทย-ข่าวทำเนียบรัฐบาล-กรุงเทพมหานครได้พิจารณาผ่อนปรนให้เปิดสถานที่และดำเนินกิจกรรมต่างๆ เพิ่มเติมอีก 10 แห่ง [กรุงเทพมหานคร]
วันอาทิตย์ที่ 17 พฤษภาคม 2563
กรุงเทพมหานครได้พิจารณาผ่อนปรนให้เปิดสถานที่และดําเนินกิจกรรมต่างๆ เพิ่มเติมอีก 10 แห่ง [กรุงเทพมหานคร]
กรุงเทพมหานครได้พิจารณาผ่อนปรนให้เปิดสถานที่และดําเนินกิจกรรมต่างๆ เพิ่มเติมอีก 10 แห่ง ดังนี้
กรุงเทพมหานครได้พิจารณาผ่อนปรนให้เปิดสถานที่และดําเนินกิจกรรมต่างๆ เพิ่มเติมอีก 10 แห่ง ดังนี้
1.ร้านอาหารและเครื่องดื่ม ในห้างสรรพสินค้า ศูนย์การค้า และคอมมูนิตี้มอล์ล ให้นั่งทานได้ แต่ต้องดําเนินการตามมาตรการร้านอาหารที่ได้ออกไปก่อนหน้านี้ และห้ามนั่งดื่มแอลกอฮอล์ภายในร้าน หากพบสั่งปิดร้านทันที
2.ร้านอื่นๆ ในห้างสรรพสินค้า ศูนย์การค้า และคอมมูนิตี้มอล์ล เปิดได้ แต่ต้องทําตามมาตรการ สวมหน้ากาก ป้องกันไม่ให้แออัด มีการล้างมือ ทําความสะอาดพื้นที่ และเว้นระยะห่างทางสังคม โดยมีพื้นที่ยกเว้นยังไม่ให้เปิด คือ โรงหนัง ร้านเกมส์ ลานโบว์ลิ่ง ลานเสก็ต ลานโรโรลเบส ตู้เกมส์ ตู้เครื่องเล่นหยอดเหรียญ คาราโอเกะ สวนสนุก สวนน้ํา ศูนย์ประชุม และสถานที่ประกวดพระเครื่อง
3.สถานที่รับดูแลผู้สูงอายุ ยกเว้นแบบไปเช้าเย็นกลับ
4.กองถ่ายภาพยนตร์นอกสถานที่ ต้องเว้นระยะห่างและจํากัดจํานวนคน หน้ากล้องไม่เกิน 10 คน และรวมหลังกล้องแล้วไม่เกิน 50 คน โดยต้องแจ้งสํานักงานเขตท้องที่ล่วงหน้า 1 วัน
5.ห้องประชุมในโรงแรมและศูนย์ประชุม ให้จัดประชุมได้ไม่เกิน 50 คน โดยผู้ร่วมประชุมต้องมาจากหน่วยงานเดียวกัน
6.คลินิกเวชกรรมเสริมความงาม สถานเสริมความงาม (ยกเว้นบริเวณบนใบหน้า) และร้านทําเล็บ ทั้งในและนอกห้างสรรพสินค้า
7.ฟิตเนสนอกห้างสรรพสินค้า เปิดเฉพาะฟรีเวท และโยคะ โดยให้ใช้บริการไม่เกินคนละ 2ชม. ต้องมีระบบจองคิว เว้นระยะห่าง 2 เมตร และทําความสะอาดทุกครั้งหลังใช้ สําหรับการเล่นโยคะต้องนําเสื่อมาเอง
8.โรงยิม เฉพาะ แบดมินตัน ตะกร้อ เทเบิลเทนนิส สควอช ยิมนาสติก ฟันดาบ และปีนผา โดยต้องทําความสะอาดทุกครั้งหลังใช้ ไม่มีผู้ชม และไม่มีการแข่งขัน
9.สระว่ายน้ําทุกแห่ง ให้เปิดได้ระหว่างเวลา 06.00-18.00 น. ให้ใช้บริการได้คนละไม่เกิน 1ชม. สวมหน้ากากทั้งก่อนและหลังลงสระ และงดการเรียนการสอน
10.สวนพฤกษศาสตร์ สวนดอกไม้ พิพิธภัณฑ์ ศูนย์การเรียนรู้ แหล่งประวัติศาสตร์และโบราณสถาน ห้องสมุดสาธารณะ และหอศิลป์ ต้องีการจองคิวเข้าใช้บริการ โดยเปิดเป็นรอบ ระยะห่างระหว่างบุคคลไม่น้อยกว่า 1 เมตร และต้องไม่มีการเปิดวิดิทัศน์ให้ชมเนืรองจากจะเป็นการรวมกลุ่ม
โดยสถานที่ทุกแห่งข้างต้นนี้จะต้องดําเนินการตามมาตรการป้องกันการแพร่ระบาดของเชื้อ COVID-19 ซึ่งสามารถดูรายละเอียดของมาตรการและเอกสารที่เกี่ยวข้องได้ตามลิงค์ด้านล่าง
-ประเภท ตอนพิเศษ ง
ข้อกําหนดออกตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๗)
http://www.ratchakitcha.soc.go.th/DATA/PDF/2563/E/114/T_0039.PDF
-ประเภท ตอนพิเศษ ง
คําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด - ๑๙) ที่ ๓/๒๕๖๓ เรื่อง แนวปฏิบัติตามข้อกําหนดออกตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๒)
http://www.ratchakitcha.soc.go.th/DATA/PDF/2563/E/115/T_0050.PDF
-ประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่๘)
https://drive.google.com/file/d/1ecE2eySeE4_OKB4hJKcilhW-8LAdvqn9/view?usp=drivesdk
-มาตรการป้องกันโรคตามที่ทางราชการกําหนดเพื่อป้องกันการแพร่ระบาดโควิด - 19
https://drive.google.com/file/d/1yh4yPeJZEmX4uZj-di8-i3-WbkYQ4ZKy/view?usp=drivesdk
รัฐบาลไทย-ข่าวทำเนียบรัฐบาล-ทส.ตรวจเยี่ยมการขุดเจาะบ่อน้ำบาดาล แก้ปัญหาภัยแล้ง
วันจันทร์ที่ 13 มีนาคม 2560
ทส.ตรวจเยี่ยมการขุดเจาะบ่อน้ําบาดาล แก้ปัญหาภัยแล้ง
กระทรวงทรัพยากรธรรมชาติและสิ่งแวดล้อมลงพื้นที่ตรวจเยี่ยมการขุดเจาะบ่อน้ําบาดาล โครงการพัฒนาแหล่งน้ําบาดาลเพื่อการเกษตรในพื้นที่ประสบภัยแล้ง
กระทรวงทรัพยากรธรรมชาติและสิ่งแวดล้อมลงพื้นที่ตรวจเยี่ยมการขุดเจาะบ่อน้ําบาดาล โครงการพัฒนาแหล่งน้ําบาดาลเพื่อการเกษตรในพื้นที่ประสบภัยแล้ง ของกรมทรัพยากรน้ําบาลดาล ณ ศูนย์ถ่ายทอดเทคโนโลยีการพัฒนาที่ดิน บ้านสายไฟ หมู่ ๑๑ ตําบลท่าสะบ้า อําเภอวังวิเศษ จังหวัดตรัง
การลงพื้นที่ครั้งนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยหัวหน้าส่วนราชการในสังกัดกระทรวงฯ ตรวจเยี่ยมการขุดเจาะบ่อบาดาลในการแก้ไขปัญหาขาดแคลนน้ําในพื้นที่นอกเขตชลประทาน อีกทั้งพบปะเกษตรกรในพื้นที่ โดยมี นายสุพจน์ โตวิจักษณ์ชัยกุล อธิบดีกรมทรัพยากรน้ําบาดาลให้การต้อนรับและให้ข้อมูลการตรวจเยี่ยม
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เปิดการประชุมระดับชาติ เพื่อเสริมสร้างความตระหนักและวางแนวทางการปฏิบัติต่อผู้ต้องขังที่มีความหลากหลายทางเพศ
วันจันทร์ที่ 10 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม เปิดการประชุมระดับชาติ เพื่อเสริมสร้างความตระหนักและวางแนวทางการปฏิบัติต่อผู้ต้องขังที่มีความหลากหลายทางเพศ
รองนายกรัฐมนตรีและรัฐมนตรีว่าการกระทรวงยุติธรรม เปิดการประชุมระดับชาติ เพื่อเสริมสร้างความตระหนักและวางแนวทางการปฏิบัติต่อผู้ต้องขังที่มีความหลากหลายทางเพศ
ในวันจันทร์ที่ ๑๐ กันยายน ๒๕๖๑ เวลา ๐๙.๐๐น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดการประชุมเชิงปฏิบัติการระดับชาติเพื่อเสริมสร้างความตระหนัก
เกี่ยวกับวิถีทางเพศ อัตลักษณ์ทางเพศ และการแสดงออกทางเพศในเรือนจํา
เพื่อกําหนดทิศทางและแนวทางการปฏิบัติต่อผู้ต้องขังที่มีความหลากหลายทางเพศ
ให้มีความชัดเจนมากยิ่งขึ้น ตลอดจนเป็นการพัฒนาแนวปฏิบัติที่ดี เพื่อดูแลผู้ต้องขังกลุ่มดังกล่าว
จัดโดย กองพัฒนานวัตกรรมการยุติธรรม​ สํานักงานปลัดกระทรวงยุติธรรม​
สํานักงานโครงการพัฒนาแห่งสหประชาติ ประจําประเทศไทย (UNDP Thailand​)
และกรมราชทัณฑ์
รองนายกรัฐมนตรี กล่าวว่า ปัจจุบันประเทศไทยมีการประกาศพระราชบัญญัติความเท่าเทียม
ระหว่างเพศ พ.ศ. ๒๕๕๘ เพื่อคุ้มครองผู้ถูกเลือกปฏิบัติโดยไม่เป็นธรรมระหว่างเพศ
และป้องกันมิให้มีการเลือกปฏิบัติโดยไม่เป็นธรรมระหว่างเพศ เพื่อให้สอดคล้องกับปฏิญญาสากล
ว่าด้วยสิทธิมนุษยชน ที่ประเทศไทยเข้าเป็นประเทศภาคีสมาชิก กระทรวงยุติธรรม เล็งเห็นถึงความสําคัญ
ของการปฏิบัติที่เหมาะสมกับผู้ต้องขังข้ามเพศ จึงเกิดโครงการนําร่องในการปฏิบัติกับผู้ต้องขังข้ามเพศ
เพื่อช่วยให้ผู้ต้องขังข้ามเพศได้รับการปฏิบัติที่เหมาะสม และเพื่อแก้ไขปัญหาระบบงานของกระบวนการยุติธรรมทางอาญา ที่อาจมีการจํากัดสิทธิและเสรีภาพของกลุ่มคนข้ามเพศ เนื่องจากอยู่บนพื้นฐาน
ของเพศสภาพ ๒ เพศเท่านั้น กระทรวงยุติธรรมมีแนวคิดในการเปิดพื้นที่ในการจัดโครงการต้นแบบ
ในการปฏิบัติต่อกลุ่มคนและนานาชาติ เข้าใจในสิทธิและการปฏิบัติต่อกลุ่มคนข้ามเพศ
ของกระทรวงยุติธรรมมากยิ่งขึ้น
โดยมี นางกรรณิการ์ แสงทอง รองปลัดกระทรวงยุติธรรม
พลตํารวจเอกณรัชต์ เศวตนันทน์ อธิบดีกรมราชทัณฑ์
คุณเดียร์ดรา บอยด์ ผู้ประสานองค์การสหประชาชาติ​ ประจําประเทศไทย
ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
องค์กรภาคประชาชน ผู้บัญชาการเรือนจํา ผู้อํานวยการทัณฑสถาน รวมทั้งผู้ที่เกี่ยวข้อง เข้าร่วมฯ
ณ ห้องบอลรูม บี และ ซี โรงแรมอมารี ประตูน้ําโรงแรม อมารี วอเตอร์เกท
รัฐบาลไทย-ข่าวทำเนียบรัฐบาล-ปลัด พม. กำชับ จนท. ช่วยเหลือหญิงวัย 48 ปี ต้องถูกตัดขาทิ้งจากอุบัติเหตุรถชน ที่ จ.สุราษฎร์ธานี พร้อมช่วยเหลือครอบครัวชายวัย 40 ปี ป่วยเป็นโรคมะเร็งในช่องปาก  ที่ จ.อุบลราชธานี
วันพฤหัสบดีที่ 18 พฤษภาคม 2560
ปลัด พม. กําชับ จนท. ช่วยเหลือหญิงวัย 48 ปี ต้องถูกตัดขาทิ้งจากอุบัติเหตุรถชน ที่ จ.สุราษฎร์ธานี พร้อมช่วยเหลือครอบครัวชายวัย 40 ปี ป่วยเป็นโรคมะเร็งในช่องปาก  ที่ จ.อุบลราชธานี
ปลัด พม. กําชับ จนท. ช่วยเหลือหญิงวัย 48 ปี ต้องถูกตัดขาทิ้งจากอุบัติเหตุรถชน ที่ จ.สุราษฎร์ธานี พร้อมช่วยเหลือครอบครัวชายวัย 40 ปี ป่วยเป็นโรคมะเร็งในช่องปาก จนใบหน้าซีกขวาบวมโต ไม่มีค่ารักษาพยาบาล ที่ จ.อุบลราชธานี
วันนี้ (18 พ.ค. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธาน การประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 631/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นายไมตรีกล่าวว่า จากกรณีหญิงวัย 48 ปี ที่ประสบอุบัติเหตุถูกรถชนจนบาดเจ็บสาหัส ทําให้ตับแตก กระดูกขาขวาแตกละเอียด จนต้องตัดขาทิ้ง ไม่สามารถเดินได้ และไม่สามารถออกไปประกอบอาชีพได้ จึงไม่มีเงินมาเป็นค่าใช้จ่ายในการรักษาพยาบาลตนเอง อีกทั้งต้องอาศัยอยู่ในกระต๊อบสภาพทรุดโทรมมากของคนอื่น ที่อําเภอเกาะพะงัน จังหวัดสุราษฎร์ธานี นั้น ตนได้กําชับให้พัฒนาสังคมและความมั่นคงของมนุษย์จังหวัดสุราษฎร์ธานี (พมจ.สุราษฎร์ธานี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของหญิงคนดังกล่าว พร้อมให้การช่วยเหลือในเบื้องต้นตามภารกิจด้านคนพิการของกระทรวงการพัฒนาสังคมฯ และมอบสิ่งของเครื่องใช้ที่จําเป็น นอกจากนี้ ให้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของหญิงดังกล่าวอย่างใกล้ชิดในระยะยาว การปรับปรุงซ่อมแซมที่อยู่อาศัยให้มีสภาพแข็งแรง มั่นคง ถูกสุขลักษณะ และเหมาะสมสําหรับการใช้ชีวิตประจําวันต่อไป อีกทั้งให้คําแนะนําปรึกษาในเรื่องการส่งเสริมอาชีพและทุนประกอบอาชีพสําหรับคนพิการจากกองทุนส่งเสริมและพัฒนาคุณภาพชีวิตคนพิการของกรมส่งเสริมและพัฒนาคุณภาพชีวิตคนพิการ (พก.) เพื่อสร้างรายได้ที่เพียงพอ และมั่นคงในระยะยาว
นายไมตรีกล่าวเพิ่มเติมว่า สําหรับกรณีชายอายุ 40 ปี ป่วยเป็นโรคมะเร็งในช่องปาก ทําให้ใบหน้าซีกขวาบวมเป็นก้อนเนื้อขนาดใหญ่มาก บางครั้งมีเลือดไหลออกจํานวนมาก จนสร้างความเจ็บปวดทุกข์ทรมานอย่างมาก โดยอาศัยอยู่กับภรรยาที่ทําหน้าที่เป็นเสาหลักในการทํางานหาเลี้ยงครอบครัว รวมทั้งลูกสาวที่กําลังเรียนอยู่ชั้น ป.6 ครอบครัวมีฐานะยากจน จึงไม่มีเงินสําหรับค่ารักษาพยาบาล ที่อําเภอพิบูลมังสาหาร จังหวัดอุบลราชธานี นั้น ตนได้กําชับให้พัฒนาสังคมและความมั่นคงของมนุษย์จังหวัดอุบลราชธานี (พมจ.อุบลราชธานี) และหน่วยงาน ที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้ง มอบสิ่งของเครื่องใช้ที่จําเป็นและอุปกรณ์การเรียน นอกจากนี้ ให้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลชายดังกล่าวอย่างใกล้ชิดในระยะยาว และเรื่องการศึกษาอย่างต่อเนื่องของลูกสาวต่อไป
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  22 พฤษภาคม 2561
วันอังคารที่ 22 พฤษภาคม 2561
สรุปข่าวการประชุมคณะรัฐมนตรี  22 พฤษภาคม 2561
สรุปข่าวการประชุมคณะรัฐมนตรี  22 พฤษภาคม 2561
รัฐบาลไทย-ข่าวทำเนียบรัฐบาล-สั่งกองทัพ เร่งปฏิรูปงานวิจัย สู่การผลิตอาวุธใช้เอง พร้อมทั้งให้ความเร่งด่วนจัดหายุทโธปกรณ์จากภายในประเทศ
วันอังคารที่ 29 มกราคม 2562
สั่งกองทัพ เร่งปฏิรูปงานวิจัย สู่การผลิตอาวุธใช้เอง พร้อมทั้งให้ความเร่งด่วนจัดหายุทโธปกรณ์จากภายในประเทศ
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และรมว.กห. ได้สั่งการในที่ประชุมสภากลาโหม
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และรมว.กห. ได้สั่งการในที่ประชุมสภากลาโหม ให้ กองทัพให้ความสําคัญกับการบูรณาการ การทํางานร่วมกันในด้านการวิจัยและพัฒนาอุตสาหกรรมป้องกันประเทศทั้งระบบอย่างจริงจัง โดยให้นําต้นแบบของการผลิตปืนใหญ่และเครื่องยิงลูกระเบิด ของศูนย์อุตสาหกรรมป้องกันประเทศและพลังงานทหาร ที่ส่งมอบให้กับกองทัพบกที่ผ่านมา เป็นจุดเริ่มต้นของการพัฒนาอุตสาหกรรมป้องกันประเทศ เพื่อการผลิตยุทโธปกรณ์ สําหรับการใช้เองภายในกองทัพโดยสมบูรณ์ ตามนโยบายของนายกรัฐมนตรี
ทั้งนี้ ได้ย้ํา ขอให้ทุกเหล่าทัพ พิจารณาจัดหาและจัดซื้อยุทโธปกรณ์ที่ผลิตขึ้นภายในประเทศเป็นลําดับแรก เพื่อส่งเสริมอุตสาหกรรมภายในประเทศ นําไปสู่การผลิตและมีใช้เองในกองทัพมากขึ้นอย่างเป็นรูปธรรมต่อไป